Ifølge statsministeriet bliver 271 statslige arbejdspladser flyttet til Østjylland.

Aarhus får 201 arbejdspladser inden for dele af Styrelsen for Patientsikkerhed, Dansk Institut for Internationale Studier og dele af Geus.

Skanderborg får 32 arbejdspladser fra dele af Bygningsstyrelsen, Silkeborg får 25 fra dele af Skatteankestyrelsen, og Djursland får 13 arbejdspladser fra Jagt- og Skovbrugsmuseet.

I alt bliver omkring 3.900 arbejdspladser flyttet fra hovedstadsområdet til de øvrige regioner.

Det svarer til mere end hver 10. statslige arbejdsplads, når man ser bort fra blandt andet lærere, politibetjente og præster.

Arbejdspladserne bliver fordelt på 38 byer i 25 forskellige kommuner, og årsagen er at skabe vækst regionalt og lokalt.

Udover de arbejdspladser, der allerede er fundet nye placeringer til rundt om i landet, vil der som led i regeringens handlingsplan for SKAT blive tilført 350 nye årsværk på inddrivelsesområdet og 50 årsværk til at styrke udbetaling og kontrol på udbytteområdet.

300 af disse arbejdspladser vil blive etableret på SKATs eksisterende lokationer i Thisted, Ringkøbing, Herning, Grenaa, Tønder og Middelfart."

Der er afsat 400 millioner kroner er afsat på finansloven til udflytningen.

På kortet nedenfor kan du se en oversigt over de nye arbejdspladser i Østjylland.